На основу члана VI 1. a) Устава Босне и Херцеговине и тачке 2. Одлуке о поступку избора судије Уставног суда Босне и Херцеговине којег бира Народна скупштина Републике Српске, број 02/1-021-447/22 од 27. априла 2022. године („Службени гласник Републике Српске“, број 40/22), Комисија за избор и именовање Народне скупштине Републике Српске расписује

**Ј А В Н И К О Н К У Р С**

**за избор судије Уставног суда Босне и Херцеговине**

**I – РАСПИСУЈЕ СЕ ЈАВНИ КОНКУРС РАДИ ИЗБОРА СУДИЈЕ УСТАВНОГ СУДА БОСНЕ И ХЕРЦЕГОВИНЕ**

Према одредби члана VI 1. a) Устава Босне и Херцеговине, Уставни суд Босне и Херцеговине састоји се од девет чланова, од којих два члана бира Народна скупштина Републике Српске.

Кандидати морају испуњавати опште и посебне услове Конкурса.

**II – ОПШТИ УСЛОВИ ЗА КАНДИДАТЕ**

Кандидат мора испуњавати опште услове:

1. да је држављанин Босне и Херцеговине;
2. да је старији од 18 година;
3. да има општу здравствену способност;
4. да није отпуштен из државне службе, на било којем нивоу власти у БиХ као резултат дисциплинске мјере, у периоду од три године прије објављивања конкурса,
5. да није осуђиван за кривично дјело на безусловну казну затвора или за кривично дјело које га чини неподобним за обављање дужности;
6. да се против њега не води кривични поступак.

**III – ПОСЕБНИ УСЛОВИ**

Кандидат, поред општих, мора испуњавати и посебан услов

* да је истакнути правник високог моралног угледа.

Приликом процјене квалификација и статуса истакнутог правника кандидата узеће се у обзир критеријуми:

* стручно знање и резултати,
* доказана стручна способност заснована на досадашњим резулататима у каријери, укључујући учествовање у организованим облицима усавршавања,
* способност да непристрасно, савјесно, ревносно, одлучно и одговорно обавља задатке који се односе на функцију за коју се кандидат пријављује,
* способност доказана кроз објављене научне радове и кроз активност у стручним удружењима,
* комуникативност.

**IV – ПОТРЕБНА ДОКУМЕНТА**

Уз пријаву на конкурс, са адресом пребивалишта и бројем телефона, кандидат је дужан доставити доказе о испуњењу општих и посебних услова:

* биографију о кретању у служби,
* овјерену копију дипломе,
* Увјерење о држављанству,
* овјерен Извод из матичне кљиге рођених,
* овјерену копију личне карте,
* овјерену изјаву о испуњавању општих услова за кандидата, тачка 4,
* увјерење да нису осуђивани за кривично дјело и
* увјерење да се против њих не води кривични поступак.

Ниједна пријава неће бити изузета из разматрања искључиво због пола, расе, боје коже, језика, вјероисповијести, политичког или другог мишљења, националног или социјалног поријекла, везе с националним мањинама, имовинским сататусом, рођењем или другим статусом.

Са свим кандидатима који испуњавају услове конкурса, Комисија за избор и именовање обавиће разговор, о чему ће кандидати бити благовремено обавјештени.

Имајући у виду овлашћења омбудсмана која проистичу из члана 16 Закона о министарским, владиним и другим именовањима Републике Српске, везано за приговоре на коначна именовања, постоји потреба сталног увида у поднесена документа, те се из тог разлога документа приложена уз пријаве на Конкурс неће враћати кандидатима.

**V – РОК ЗА ПОДНОШЕЊЕ ПРИЈАВА**

Рок за подношење пријава је петнаест дана од дана објављивања јавног конкурса.

Неблаговремене и непотпуне пријаве неће се узети у разматрање.

Пријаве са потребним документима могу се достављати лично у Писарницу или препоручено путем поште, на адресу

Народна скупштина Републике Српске

* Комисија за избор и именовање, са назнаком „Пријава на конкурс - не отварати“,

Трг јасеновачких жртава 1

78000 Бања Лука

**VI – ОБЈАВЉИВАЊЕ**

Јавни конкурс биће објављен у дневном листу „Глас Српске“ и „Службеном гласнику Републике Српске“, као и на интернет страници Народне скупштине Републике Српске [www.narodnaskupstinars.net](http://www.narodnaskupstinars.net).

У случају да конкурс не буде објављен истовремено, рок за подношење пријава рачунаће се од дана посљедњег објављивања.

Број: 02/4.01-1-011-701-1/22 **ПРЕДСЈЕДНИК КОМИСИЈЕ**

Датум: 13. мај 2022. године **Радован Вуковић, с. р.**